Rudolf Gabrel

Rudolf Georg Gabrel (perekonnanimi ka Gabriel; 20. august (vkj)/ 1. september 1871 Küti vald, Viru-Jaagupi kihelkond, Virumaa – 23. juuli 1940Leinakuulutus. Päevaleht nr 197, 25. juuli 1940. Lk 10) oli eesti jurist, poliitik ja kohtunik.

Ta õppis aastatel 1882–1883 Rakvere linna algkoolis, aastatel 1884–1886 Rakvere kreiskoolis, aastatel 1887–1888 Hugo Treffneri Gümnaasiumis, aastatel 1889–1892 Tartu kroonugümnaasiumis. Aastatel 1892–1894 õppis ta õigusteadust Tartu Ülikoolis, aastatel 1894–1896 Moskva Ülikoolis, mille ka lõpetas."Rudolf Gabrel 60-aastane". Postimees nr 238, 3. september 1931. Lk 7

Aastatel 1897–1902 oli ta kohtuametikandidaat Riia ringkonnakohtus. Aastatel 1903–1918 töötas ta notarina Võrus; lisaks oli ta aastal 1917 Võru maavalitsuse liige.

Aastatel 1920–1921 oli ta Riigikohtu tsiviilosakonna sekretär; aastatel 1921–1922 oli ta Tartu-Võru Rahukogu alaline liige; aastatel 1922–1923 oli ta Kohtupalati liige. 12. oktoobrist 1923 kuni 15. detsembrini 1925 oli ta kohtuminister (Konstantin Pätsi teises valitsuses, Friedrich Akeli valitsuses ja Jüri Jaaksoni valitsuses). Lisaks täitis ta 20. veebruarist 1924 kuni 27. märtsini 1924 haridusministri kohuseid (nii Konstantin Pätsi teises valitsuses kui ka Friedrich Akeli valitsuses). Aastatel 1925–1933 oli ta Tartu-Võru Rahukogu esimees; aastast 1933 oli ta riigikohtunik.

Viited

Kirjandus
Ene Sepp. "Eesti haridusministrid läbi aegade". Kooliuuenduslane nr 3/ 1994. Lk 17

Välislingid
Haud Tallinna Rahumäe kalmistul

Kategooria:Eesti notarid
Kategooria:Eesti riigikohtunikud
Kategooria:Moskva ülikooli vilistlased
Kategooria:Eesti haridusministrid
Kategooria:Eesti kohtuministrid
Kategooria:Kohtukoja liikmed
Kategooria:Rahumäe kalmistule maetud
Kategooria:Sündinud 1871]
Kategooria:Surnud 1940